Let Down - Dead By Sunrise: Amazon.de: Digitale Musik - MP3 Download
Amazon Bestseller-Rang: Nr. 227.290 in Songs (Siehe Top 100 in Songs) JZBG0187N Tas - Quasimir
Home / JZBG0187N Tas
Bag 18*16*7 cm beige
Kleur: beige Materiaal: rotan / kunststof Formaat: 18*16*7 cm Merk: Juleeze Happies vir ’n heerlike Oujaar | Netwerk24
Deur Anél Potgieter 29 Desember 2019 00:01
Op die drumpeltjie van die Nuwejaar kyk ek na my Ier, my twee hondekinders, ma Babs, my broers en hul kinders, my vriende, die see, jul pragtige briewe wat ek weekliks ontvang, my gesondheid, my werk wat my tone laat krul van die lekkerte en besef ek dit maak nie saak hoe annus horribilis jou jaar was nie, daar is altyd stof tot dankbaarheid.
Ja, dit was ’n rowwe jaar vir baie en vir ons land, maar ek is opgewonde om 2020 met ywer te omhels. Maar voor ons dit doen, moet ons beplan om 2019 met fanfare en ’n heerlike Oujaarsaandpartytjie te groet. Ná Kersfees beloof ek my handjies die saligheid en ek het by Nina Timm, bekroonde blogger (My Easy Cooking) en kookboekskrywer, gaan aanklop vir idees.
Nina Timm se snoephappiesNina, wat ook kookklasse aanbied, stel die volgende verskeidenheid snoephappies voor: kaas-en-biltong-balletjies, crostini met gerookte salm en ertjie-pesto, geklopte bloukaassmeer, gatskop-samoesas en geroosterde druiwe met bokmelkkaas.
En van my kant af, baie dankie dat julle my rubriek die afgelope ses en ’n half jaar lees en soveel terugvoering gee.
Ek waardeer elke e-pos en geselsie oor die foon. Voorspoedige 2020 vir julle almal – mag jou jaar net vol liefde, geluk en pragtige herinneringe wees.
Geroosterde druiwe met bokmelkkaas
Foto’s: nina timm
1-2 groot trosse rooi druiwe
125 ml okkerneute
klein bietjie heuning
100 g bokmelkkaas (Fairview is bekend vir hul heerlike bokmelkkaas)
Voorverhit die oond tot 200 °C. Plaas die druiwe op ’n bakplaat wat met kleefwerende middel gespuit is. Rooster die druiwe vir omtrent 20 minute.
Sommige korrels moet oopbars en ander al bietjie stroperig wees. Haal uit die oond en bedruip met bietjie heuning.
Plaas die snytjies brood en okkerneute op ’n bakplaat en rooster tot die brood goudbruin is. Bedruip die okkerneute ook met bietjie heuning en geur met klein bietjie sout. Smeer bokmelkkaas op elke broodjie en sit geroosterde druiwe en okkerneute op net voor opdiening.
2-3 rooi rissies
3 teelepels gerasperde vars gemmer
2 knoffelhuisies, gerasper
3 eetlepels gekapte vars koljander
Sriracha-sous vir opdien (koop dit by ’n goeie kruidenierswinkel)
Verhit die olie in ’n pan. Voeg die uie, gemmer, knoffel en rissie by en braai oor lae hitte.
Voeg die varkmaalvleis by en gebruik ’n vurk om die vleis op te breek sodat jy ’n krummel­rige tekstuur het.
Voeg die suiker, tamatiepasta en sojasous by en kook vir 10 minute.
Verkoel en voeg dan die gekapte koljander by. Maak die samoesas en braai in warm olie tot gaar.
Bedien met Sriracha-sous. Die samoesas kan voor die tyd gemaak word. Vries op ’n bakplaat en braai wanneer nodig.
Dit kan uit die vrieskas gebraai word.
Maak omtrent 500 g
2 x 100 g bloukaas (Fairview het ’n heerlike sterk bloukaas)
skil en sap van een lemmetjie
growwe swart peper na smaak
Plaas al die bestanddele in ’n voedselverwerker en prosesseer tot ’n gladde smeer. Skep in glasfles en verkoel tot nodig. Dis heerlik op kraakbeskuitjies met skyfies rooiui, babakruie en komkommer.
1 x 100 g bokmelkkaas (Ek verkies Fairview se kaas)
1 x 100 g fetakaas
50 g kasjoeneute
’n handjievol vars pietersielie
Plaas die kase, neute en kruie in ’n voedselverwerker en prosesseer tot ’n gladde smeer. Rol balletjies en rol dan die balletjies in die fyn biltong. Hou in yskas tot benodig. Bedien saam met drankies.
6 vye - ek verkies die groen vye met sagte skil
20 g parmesaankaas
30 g amandels, fyngekap
6 stukkies pancetta of spek
balsamiese reduksie vir bediening
Voorverhit oond tot 180 °C. Maak ’n kruissnit in elke vy, maar moenie deursny nie. Plaas kaas, neute, tiemie en lemoenskil in ’n bakkie en meng.
Skep ’n bietjie van die vulsel in elke vy. Rol die pancetta om elke vy en steek vas met ’n tandestokkie.
Plaas vye op ’n bakplaat en bak tot die pancetta brosbruin is.
Bedien met die balsamiese reduksie en vars babakruie.
Crostini met gerookte salm en ertjie-pesto
Maak +- 40
4 eetlepels gerasperde parmesaan
500 g gerookte salm (koop plaaslike salm van Three Streams)
vars kruie vir bediening
Ertjie-pesto: Vul ’n klein potjie met water en bring tot kookpunt. Blansjeer die ertjies in die kookwater vir 5 minute.
Gooi ertjies in sif en spoel onder koue water. Plaas ertjies, parmesaan, sap en suurlemoenskil in ’n voedselverwerker en pols tot growwerige tekstuur. Voeg olyfolie by en geur met sout en peper. Die pesto kan vooraf gemaak word en in die yskas gehou word tot benodig.
Crostini: Sny brode in snytjies van 1 cm. Rooster die broodjies op ’n riffelpan of in die oond. Smeer elke broodjie met roomkaas. Skep ’n bietjie ertjiepesto op elke broodjie en sit laastens die salm op. Garneer met vars kruie.
Volg Nina só: Besoek: www.my-easy-cooking.com | Kookklasse: Besoek die webblad vir datums en temas. | Facebook: My Easy Cooking | Twitter: @ninatimm | Instagram: @easycooking
Meer oor: Resepte | Anél Potgieter | Resep | Kostelik